钦定古今图书集成/明伦汇编/官常典/第738卷 > 琴彭
## 钦定古今图书集成/明伦汇编/官常典/第738卷 > 琴彭

按《明外史》本传：“彭，交阯人。永乐中，以乂安知府署茶
笼州事，有善政。宣德元年，𥟖利反，率众围其城。彭拒
守七月，粮尽卒疲，诸将无援者，巡按御史飞章请救。
宣宗驰敕责荣昌伯陈智等曰：‘若等奏黎利就抚，俟
凉秋之清化知府任。今已秋矣，利果赴官否？茶笼守，
彭被困孤城，矢死无贰，若等不援，将何以逃责？急发
兵解围，无干国宪’。”敕未至而城陷，彭竟死之。诏赠交
阯左布政使，遣使谕祭，厚恤其家，送一子京师官之。